רק לבטוח בה'!?! ביחידה זו נברר, כיצד השתדלות והתאמצות אינם סותרים בטחון ואמונה בקב"ה, סוגייה זו הינה אקטואלית במיוחד בדורנו: דור בו הרצון להתקדם, להתפתח וליצור, מהווה כוח מניע מרכזי מאוד. כמו כן נברר, כיצד מצוות השמיטה בונה את מידת הביטחון בה'.
איזהו גיבור? ביחידה זו נברר, מה משמעותה של "גבורה" ומדוע המקרא מיחס ערך זה דווקא לאלו השומרים את מצוות השמיטה ולא לאנשים המקפידים על מצוות שנראות, לכאורה, הרבה יותר קשות לקיום. כמו כן נברר את משמעותם של הדברים לחיי היום – יום שלנו.
הבהלה לזהב... ביחידה זו נברר, כיצד שנת השמיטה בונה באדם ערכים בסיסיים, כגון: יחס נכון לכסף, עין טובה ונכונות לנתינה. אלה יפתחו אצל האדם את הנטייה להיות שמח בחלקו ולהיות אדם, שלא רדיפה אחר כסף היא המהווה את מרכז עולמו, אלא רדיפה אחר חסד. תכונה זו היא שהופכת את האדם, בסיכומו של דבר, לעשיר באמת.